**20. MAJ – SVETOVNI DAN ČEBEL**

**Slovenija je** v okviru Organizacije Združenih narodov (OZN) **predlagala, da se 20. maj razglasi za svetovni dan čebel**. Po treh letih mednarodnih prizadevanj so države članice Združenih narodov 20. decembra 2017 soglasno potrdile predlog Slovenije in tako je 20. maj razglašen za svetovni dan čebel.

**BREZ ČEBEL NI ŽIVLJENJA!**

**Za svet brez lakote:**

• **vsaka tretja žlica hrane je odvisna od opraševanja**;

• čebelji pridelki so bogat vir nujno potrebnih hranil.

**Za trajnostno kmetijstvo in delovna mesta:**

• z opraševanjem povečujejo kmetijsko pridelavo ter

pestrost in raznolikost na naših njivah in krožnikih;

• milijonom ljudi zagotavljajo delovna mesta in so

pomemben vir prihodkov za kmete.

**Za ohranjanje okolja:**

• **skrbijo za biotsko raznovrstnost v naravi** in

pozitivno vplivajo na celoten ekosistem; so dober pokazatelj stanja okolja.

